সেখান থেকে ফিরে আসতেই দেখি গুদারা ঘাটে ভিড়েছে ৷ গুদারার যাত্রী নামার পর আমার বন্ধুটি আগে গিয়ে গুদারায় ওঠল ৷ আমি তখনো মন খারাপ করে আমার ছোটবেলার স্মৃতিচারণ নিয়ে ভাবছি ৷ ভাবছি ওখানে গেলে হয়তো আরো বেশি মন খাপ হয়ে যাবে, তার চেয়ে বরং ভালো হবে আজ আর নদীর ওপারে যাবোই না ৷ গুদারা থেকে আমার বন্ধু বলছে কী ব্যাপার দাদা বাবু আসেন! আমি বন্ধুকে বললাম গুদারা থেকে নামুন! আমি আজ যাবো না নদীর ওপারে ৷ সাথে সাথে আমার বন্ধুটি গুদারা থেকে নেমে আমাকে জিজ্ঞেস করলো কেন কী হয়েছে? সময় তো আরো আছে ঘুরে আসলেই তো ভালো হতো ৷ আজ আর নয় নদীর ওপারে, মনটা খুব খারাপ হয়ে গেল, আজ এই শীতলক্ষ্ম্যার এপারে বেড়াই ৷ আরেকটু ঘুরে দেখি আমার প্রিয় শীতলক্ষ্ম্যাকে, যেই নদীতে একদিন স্নান না করলে হতো না, সেই শীতলক্ষ্ম্যাকেই একটু ভালো করে দেখে নেই ৷ এভাবে সেদিন সারা বিকাল শীতলক্ষ্ম্যা নদীর পশ্চিমপাড়েই ঘুরে বেড়ালাম দুজনে ৷